Musaka me Patate

Description
Për 4 vetë.

Ingredients

 * Patate 1 kg
 * qepë 6 kokrra mesatare
 * vaj 3-4 filxhane kafeje
 * domate 5 kokrra (1 lugë gjelle salce)
 * kripë, piper, dafinë
 * -- Për salcën e bardhë:
 * Gjalpë 1 lugë gjelle
 * miell 1 lugë gjelle
 * qumësht 1 gote caji
 * vezë 1 kokërr
 * kackavall (djathë) të thërmuar një lugë gjelle

Directions

 * 1) Patatet qërohen, lahen dhe priten në feta të rrumbullakta, me trashësi 5–7 mm.
 * 2) Skuqen patatet derisa të krijohet një kore e lehtë.
 * 3) Qepa e prerë në formë gjysmërrethi skuqet me vaj në zjarr të ngadalshem në menyrë që të mos digjet, por të zbutet.
 * 4) Shtohen domate të qëruara dhe te prera në copa kubike, pak salcë, kaverdisja vazhdon edhe pak, shtohet kripë, piper flete dafine.
 * 5) Në tavën e lyer me vaj shtrohet një shtresë patatesh të skuqura, mbi to gjysma e qepës, përsëri nje shtresë tjetër patatesh dhe pastaj pjesa tjeter e qepës.
 * 6) Mbi këto prapë shtrohet një pjesë patatesh.
 * 7) Në një enë kaverdiset miell me pak gjalpë, shuhet me gjumësht, përzihet mirë derisa të marrë valë, hidhet kripë dhe lihet masa të trashet.
 * 8) Hiqet nga zjarri ftohet pak dhe perzihet me vezë.
 * 9) Salca e përgatitur hidhet mbi musakanë, spërkatet me gjalpë dhe djathë kackavall.
 * 10) Tava vihet në furrë për tu pjekur për 30 minuta.